Legal Document

Category: 45

Text:
14. ΒΑΣΙΛΙΚΟΝ ΔΙΑΤΑΓΜΑ της 31 Μαρτ./22 Απρ. 1959 Περί εγκρίσεως Κανονισμού περί της αρμοδιότητος και λειτουργίας της Επιθεωρήσεως Ασφαλιστικών Ιδρυμάτων Ναυτικών. Έχοντες υπ’ όψιν: α)Τα άρθρ. 9 παρ. 2 και 59 του Νόμ. 3170/1955 «περί Ν.Α.Τ.» (ΦΕΚ 76 Α΄/1955). β)Την από 24.9.58 γνωμοδότησιν του Διοικητικού Συμβουλίου του Ν.Α.Τ. γ)Την υπ’ αριθ. 19/4.12.1958 γνωμοδότησιν του Συμβουλίου Εμπορικού Ναυτικού και  δ)Την υπ’ αριθ. 1/1959 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Σελ. 712(β) Τεύχος Ζ91-Σελ. 116 Άρθρον μόνον.-Εγκρίνομεν τον προσηρτημένον τω παρόντι Κανονισμόν «περί της αρμοδιότητος και λειτουργίας της Επιθεωρήσεως Ασφαλιστικών Ιδρυμάτων Ναυτικών». Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. ΚΑΝΟΝΙΣΜΟΣ Περί της αρμοδιότητος και λειτουργίας της Επιθεωρήσεως Ασφαλιστικών Ιδρυμάτων Ναυτικών. Άρθρ.1.-Η υπό του άρθρ. 9 του Νόμ. 3170/1955 «περί Ναυτικού Απομαχικού Ταμείου (Ν.Α.Τ.)» προβλεπομένη Επιθεώρησις Ασφαλιστικών Ιδρυμάτων Ναυτικών (Ε.Α.Ι.Ν.) υπάγεται υπό τον Πρόεδρον του Διοικητικού Συμβουλίου αυτού. Άρθρ.2.-1.Ο Προϊστάμενος της Επιθεωρήσεως Ασφαλιστικών Ιδρυμάτων Ναυτικών διενεργεί την επιθεώρησιν των υπολόγων διαχειριστών των εσόδων και δαπανών του Ν.Α.Τ. των Ταμείων Προνοίας Εμπορικού Ναυτικού (Τ.Π.Ε.Ν.), του Κεφαλαίου Ανεργίας και Ασθενείας Ναυτικών (Κ.Α.Α.Ν.), του Κεφαλαίου Δυτών (Κ.Δ.) και του Κεφαλαίου Προστασίας Φυματικών Ναυτικών (Κ.Π.Φ.Ν.). 2.Τας μετακινήσεις εκτός έδρας του Προϊσταμένου της Ε.Α.Ι.Ν. εντέλλεται ο Πρόεδρος του Δ.Σ. του Ν.Α.Τ. κοινοποιών τας σχετικάς διαταγάς αυτού και προς Υ .Ε.Ν., μετά του οποίου επιβάλλεται προσυνεννόησις, ούτως ώστε να δίδωνται ενδεχομένως εις τον εν λόγω αξιωματικόν και ειδικαί οδηγίαι δι’ εκάστην συγκεκριμένην περίπτωσιν. Προκειμένου όμως περί μετακινήσεως προς επιθεώρησιν υπολόγου διαχειριστού του εξωτερικού, ταύτην εντέλλεται πάντοτε το Υ .Ε.Ν. μετά πρότασιν του Δ.Σ. του Ν.Α.Τ. Άρθρ.3.-Υπόλογοι διαχειρισταί είναι: 1.α)Αι κατά το άρθρ. 22 του Νόμ. 3170/1955 οριζόμεναι εκάστοτε αρμόδιαι δια την βεβαίωσιν και είσπραξιν των πόρων του Ν.Α.Τ., των παρ’ αυτώ Ειδικών Κεφαλαίων (Κ.Α.Α.Ν. – Κ.Δ. – Κ.Π.Φ.Ν.) και Λογαριασμών και των Τ.Π.Ε.Ν. Ναυτιλιακαί Αρχαί. β)Αι εκ των Ναυτιλιακών Αρχών εντεταλμέναι την πληρωμήν δαπανών και ιδία παροχών και οι άλλοι υπόλογοι πληρωμής παροχών και  γ)Τα Παραρτήμα του Οίκου του Ναύτου και 2.Αι Κεντρικαί Ταμειακαί Υπηρεσίαι του Ν.Α.Τ., του Ο.Ν. και του Γραφείου Ευρέσεως Ναυτικής Εργασίας (Γ .Ε.Ν.Ε.). 19.Ι.α.14 Ναυτικό Απομαχικό Ταμείο Άρθρ.4.-1.Η επιθεώρησις των εν παρ. 1 του προηγουμένου άρθρου υπολόγων περιλαμβάνει: α)Τον έλεγχον της τακτικής και συμφώνως προς τας κειμένας διατάξεις διαταγάς και εγκυκλίους διενεργείας της εισπράξεως των πόρων ή πληρωμής δαπανών των Ασφαλιστικών Ιδρυμάτων Ναυτικών. β)Τον έλεγχον των υφ’ εκάστου υπολόγου διαχειριζομένων διατετιμημένων εντύπων. γ)Την καταμέτρησιν των εξ εισπράξεων πόρων μετρητών και των εις χείρας του υπολόγου υπολοίπων εκ πληρωμών μετρητών και το κλείσιμον του Ταμείου της ημεράς της επιθεωρήσεως αναδρομικώς από της ημέρας της τελευταίας προς το Ν.Α.Τ. ή Ο.Ν υποβολής δικαιολογητικών. δ)Τον έλεγχον των ναυτολογίων των εν τω λιμένι πλοίων προς εξακρίβωσιν των λόγων της μη εξοφλήσεως των εξ αυτών ληξιπροθέσμων και  ε)Τέλος, τον έλεγχον εν γένει της συμφώνως προς τας κειμένας διατάξεις διαταγάς ή εγκυκλίους του Υ .Ε.Ν. ή αποφάσεις των Δ.Σ. των Ασφαλιστικών Ιδρυμάτων διεξαγωγής της ταμειακής υπηρεσίας αυτών. 2.Η επιθεώρησις των Κεντρικών Ταμειακών Υπηρεσιών του Ν.Α.Τ., Ο.Ν. και Γ.Ε.Ν.Ε. περιλαμβάνει το κλείσιμον του Ταμείου κατά την ημέραν της επιθεωρήσεως και την εξακρίβωσιν της συμφωνίας αυτού προς την ημερησίαν κίνησιν της προτεραίας ως αύτη εμφαίνεται παρά τη Λογιστική Υπηρεσία εκάστου Ιδρύματος. Άρθρ.5.-Μερίμνη της αρμοδίας Υπηρεσίας εκάστου Ασφαλιστικού Ιδρύματος κοινοποιούνται προς την Ε.Α.Ι.Ν. άπασαι αι εν ισχύϊ διατάξεις, διαταγαί ή εγκύκλιοι αι αφορώσαι τα θέματα της επιθεωρήσεως. Άρθρ.6.-Μετά το πέρας εκάστης επιθεωρήσεως ο Προϊστάμενος της Ε.Α.Ι.Ν. υποβάλλει προς τον Πρόεδρον του Δ.Σ. του Ν.Α.Τ. την οικείαν έκθεσιν επιθεωρήσεως, μετά των προτάσεων ή εισηγήσεων αυτού περί των, κατά την γνώμην του, ληπτέων μέτρων δια την καλλιτέραν διεξαγωγήν της υπηρεσίας των υπολόγων και πληρεστέραν εξυπηρέτησιν των Ασφαλιστικών Ιδρυμάτων.